Student voice and agency in master's thesis writing in a second language context: Beyond the use of pronouns
Nel, Monet (2017-12)
AFRIKAANS OPSOMMING: Hierdie tesis ondersoek die multimodale konstruksie van stem en agentskap in meesterstesisse in die Suid-Afrikaanse konteks. Ek voer aan dat stem nie net deur talige kenmerke gerealiseer word nie, maar ook deur ander multimodale bronne van betekenis-skepping. Die meerderheid van nagraadse tesisse wat in Suid-Afrika geproduseer word, is in Engels, ten spyte daarvan dat Engels slegs die vierde mees gesproke eerstetaal in die land is. Hierdie tesis ondersoek hoe stem en agentskap van studente diskursief gekonstrueer is in gekose meesterstessise in hierdie tweedetaal-konteks. Meer spesifiek ondersoek ek hoe semiotiese bronne oor modaliteite gebruik word om stem en agentskap te konstrueer in voltooide meesterstessise en hoe studente reflekteer op hul skryfprosesse in semi-struktureerde onderhoude. Insigte van genre-analise (Bhatia, 2002; Paltridge, 2002), die sosiokulturele teorie (Van Lier, 2008) en postmoderne sosiolinguistiek (Pennycook, 2006) word gebruik om te fokus op die wyses waarop studente met opset norms van tesis-skryf oortree, om hulself as onafhanklik te konstrueer. Die bevindinge dui daarop dat die konstruksie van stem en agentskap nie net op taal leun nie, maar ook op die manipulasie van ander multimodale bronne van betekenis-skepping soos die gebruik van visuele materiaal, uitleg, teks, die gebruik van ander tale en die volgorde van hoofstukke. Laastens identifiseer ek ses elemente wat prominent voorkom in die data, wat belangrik is vir die vestiging van studente se pogings om stem en agentskap te konstrueer in die skryf van hul tesisse. Uiteindelik bied hierdie tesis teoretiese insigte in die multimodale konstruksie van stem en agentskap, ’n onderwerp wat tot op hede baie min aandag ontvang het in vakkundige navorsing van akademiese skryfwerk in ’n tweedetaal.
Please refer to this item in SUNScholar by using the following persistent URL: http://hdl.handle.net/10019.1/102901